CELEX: 32021D0183
Language: mt
Date: 2021-02-12 00:00:00
Title: Id-Deċiżjoni ta’ Implimentazzojni tal-Kummissjoni (UE) 2021/183 tat-12 ta’ Frar 2021 li temenda d-Deċiżjoni ta’ Implimentazzjoni (UE) 2017/2453 fir-rigward tad-detentur tal-awtorizzazzjoni u r-rappreżentant tiegħu fl-Unjoni għat-tqegħid fis-suq ta’ prodotti li fihom, li jikkonsistu jew li huma prodotti minn ċerti żrieragħ tal-lift ġenetikament modifikati (notifikata bid-dokument C(2021) 823) (It-testi bl-Olandiż u bil-Ġermaniż biss huma awtentiċi) (Test b’rilevanza għaż-ŻEE)

16.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 55/2
               
            
         ID-DEĊIŻJONI TA’ IMPLIMENTAZZOJNI TAL-KUMMISSJONI (UE) 2021/183
         tat-12 ta’ Frar 2021
         li temenda d-Deċiżjoni ta’ Implimentazzjoni (UE) 2017/2453 fir-rigward tad-detentur tal-awtorizzazzjoni u r-rappreżentant tiegħu fl-Unjoni għat-tqegħid fis-suq ta’ prodotti li fihom, li jikkonsistu jew li huma prodotti minn ċerti żrieragħ tal-lift ġenetikament modifikati
         
            
               (notifikata bid-dokument C(2021) 823)
            
         
         (It-testi bl-Olandiż u bil-Ġermaniż biss huma awtentiċi)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament (1), u b’mod partikolari l-Artikolu 9(2) u l-Artikolu 21(2) tiegħu,
         Billi:
         
                     (1)
                  
                  
                     Bayer Agriculture BVBA, ibbażata fil-Belġju, hija r-rappreżentant fl-Unjoni ta’ Monsanto Company, ibbażata fl-Istati Uniti, ikkonċernata mill-awtorizzazzjoni għat-tqegħid fis-suq ta’ prodotti li fihom, li jikkonsistu jew li huma prodotti minn żrieragħ tal-lift ġenetikament modifikati awtorizzati bid-Deċiżjoni ta’ Implimentazzjoni tal-Kummissjoni (UE) 2017/2453 (2). BASF Agricultural Solutions Seed US LLC, ibbażata fl-Istati Uniti, hija d-detentur tal-awtorizzazzjoni l-ieħor għaż-żrieragħ tal-lift ġenetikament modifikati awtorizzati b’dik id-Deċiżjoni ta’ Implimentazzjoni.
                  
               
                     (2)
                  
                  
                     Permezz ta’ ittra datata t-28 ta’ Lulju 2020, Bayer Agriculture BVBA infurmat lill-Kummissjoni li mill-1 ta’ Awwissu 2020, tikkonverti l-forma ġuridika tagħha u tibdel isimha għal Bayer Agriculture BV, il-Belġju.
                  
               
                     (3)
                  
                  
                     Permezz ta’ ittra datata t-28 ta’ Lulju 2020, Bayer Agriculture BVBA infurmat lill-Kummissjoni li Monsanto Company tikkonverti l-forma ġuridika tagħha u tibdel isimha għal Bayer CropScience LP, l-Istati Uniti, mill-1 ta’ Awwissu 2020.
                  
               
                     (4)
                  
                  
                     Il-bidliet mitluba, huma għalhekk purament amministrattivi fin-natura tagħhom u ma jeħtieġux valutazzjoni ġdida tal-prodotti kkonċernati.
                  
               
                     (5)
                  
                  
                     Permezz ta’ ittra datata l-10 ta’ Awwissu 2020, il-Kummissjoni infurmat lil BASF SE, bħala r-rappreżentant ta’ BASF Agricultural Solutions Seed US LLC, dwar il-bidliet mitluba. Permezz ta’ ittra tas-27 ta’ Awwissu 2020, BASF SE infurmat lill-Kummissjoni li BASF Agricultural Solutions Seed US LLC qablet mal-modifiki proposti.
                  
               
                     (6)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2017/2453 tiġi emendata skont dan.
                  
               
                     (7)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Emendi għad-Deċiżjoni ta’ Implimentazzjoni (UE) 2017/2453
            Id-Deċiżjoni ta’ Implimentazzjoni (UE) 2017/2453 hija emendata kif ġej:
            
                        (1)
                     
                     
                        il-punt (a) tal-Artikolu 7(1) huwa sostitwit b’dan li ġej:
                        
                                    “(a)
                                 
                                 
                                    Bayer Agriculture BV, il-Belġju, li tirrappreżenta lil Bayer CropScience LP, l-Istati Uniti.”;
                                 
                              
                  
                        (2)
                     
                     
                        il-punt (a) tal-Artikolu 9 huwa sostitwit b’dan li ġej:
                        
                                    “(a)
                                 
                                 
                                    Bayer Agriculture BV, Scheldelaan 460, 2040 Antwerp, il-Belġju.”;
                                 
                              
                  
                        (3)
                     
                     
                        il-punt (a)(1) tal-Anness huwa sostitwit b’dan li ġej:
                        
                                    “(1)
                                 
                                 
                                    L-isem: Bayer Agriculture BV, il-Belġju
                                 
                              Indirizz: Scheldelaan 460, 2040 Antwerp, il-Belġju
                        f’isem
                        Bayer CropScience LP, 800 N. Lindbergh Boulevard, St Louis, Missouri, 63167, l-Istati Uniti;
                        kif ukoll”
                     
                  
         
            Artikolu 2
            Destinatarji
            Din id-Deċiżjoni hija indirizzata lil:
            
                        (a)
                     
                     
                        Bayer Agriculture BV, Scheldelaan 460, 2040 Antwerp, il-Belġju.; kif ukoll,
                     
                  
                        (b)
                     
                     
                        BASF SE, Carl-Bosch-Str. 38, D-67063 Ludwigshafen, il-Ġermanja.
                     
                  
         
            Magħmul fi Brussell, it-12 ta’ Frar 2021.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 268, 18.10.2003, p. 1.
         
            (2)  Id-Deċiżjoni ta’ Implimentazzjoni tal-Kummissjoni (UE) 2017/2453 tal-21 ta’ Diċembru 2017 li tawtorizza t-tqegħid fis-suq ta’ prodotti li jkun fihom, li jikkonsistu minn jew li jkunu prodotti miż-żrieragħ tal-lift ġenetikament modifikati MON 88302 × Ms8 × Rf3 (MON-883Ø2-9 × ACSBNØØ5-8 × ACS-BNØØ3-6), MON 88302 × Ms8 (MON-883Ø2-9 × ACSBNØØ5-8) u MON 88302 × Rf3 (MON-883Ø2-9 × ACS-BNØØ3-6), skont ir-Regolament (KE) Nru 1829/2003 tal-Parlament Ewropew u tal-Kunsill dwar ikel u għalf modifikat ġenetikament (ĠU L 346, 28.12.2017, p. 31).